Marina Bay Sands

Marina Bay Sands merupakan sebuah resort bersepada yang berhadapan dengan Teluk Marina di Singapura. Tempat ini dibangunkan oleh Las Vegas Sands, dan dikatakan antara hartanah berbentuk kasino kendiri yang termahal di dunia dengan nilai sebanyak SGD 8 bilion termasuklah kos tebu guna tanah.

Direka oleh Moshe Safdie, resort ini termasuk sebuah hotel dengan 2,561 bilik, pusat konvensyen-pameran seluas , pusat membeli-belah The Shoppes at Marina Bay Sands seluas , sebuah muzium, sebuah teater besar, restoran cef selebriti, dua pavilion kristal terapung, pameran seni-sains, dan kasino atrium terbesar di dunia dengan 500 meja dan 1,600 mesin slot. Kompleks ini terdiri daripada tiga menara yang dilengkapi dengan SkyPark Skyway yang menghubungkan mereka dengan kapasiti sebanyak 3,902 orang dan kolam renang tak terhingga sepanjang , yang terletak di atas platform tergantung awam terbesar di dunia, yang melengkung di atas menara utara sejauh .

 Kontroversi 
Marina Bay Sands dilaporkan disiasat oleh Jabatan Keadilan Amerika Syarikat untuk menentukan sama ada terdapat pelanggaran peraturan antipencucian wang.

Pada akhir tahun 2011, Marina Bay Sands mengalami pertikaian dengan Madam Choo Hong Eng mengenai sama ada dia boleh mendapatkan sejumlah besar wang yang dikatakan dimenangi ketika bermain mesin slot pada 18 Oktober 2011. Nilai cepumas yang dipertikaikan adalah SGD$416,721.12. Pengurus kasino mendakwa bahawa itu merupakan kesilapan mesin. Selepas rundingan, kasino menawarkan untuk memberikannya sebuah kereta yang bernilai SGD$258,962 sebagai gantian. Puan Choo mengambil seorang peguam untuk menuntut agar Marina Bay Sands membayar keseluruhan jumlah tersebut. Beberapa hari kemudian, kasino bersetuju untuk membayarnya jumlah tersebut. Penguasa Singapura mengutuk kasino tersebut kerana gagal menjaga mesinnya beroperasi dengan betul. Media massa melaporkan bahawa Puan Choo telah mendermakan seluruh kemenangannya kepada amal berbanding menyimpannya untuk dirinya sendiri.

Pada tahun 2011, resort Marina Bay Sands menerbitkan senaria penjudi beruntung di laman webnya. Kerajaan Singapura mengambil perhatian terhadapnya, dan mengatakan akan mengambil tindakan terhadap syarikat tersebut, mengikut peraturan bahawa pengendali kasino di negara itu dilarang menerbitkan kemenangan pelanggan kepada khalayak. Maklumat dalam talian yang dipertikaikan kemudiannya telah dikeluarkan.

Sebulan sebelum Marina Bay Sands dibuka, Reuters melaporkan bahawa Sands mempunyai hubungan dengan organisasi jenayah Hong Kong yang beroperasi di Macau, mengikut dokumen mahkamah dalam kes cubaan pembunuhan yang berlaku. Beberapa lelaki gangster dari kongsi gelap Wo Hop To dipenjarakan dalam kes tersebut. Saksi-saksi memberikan keterangan bahawa dalangnya adalah Mr Cheung Chi-tai yang mengendalikan bilik VIP yang berkaitan dengan percubaan pembunuhan di kasino Sands Macau. Mr Cheung juga merupakan pemimpin kumpulan jenayah yang sama. Ini menimbulkan kebimbangan dalam parti-parti pembangkang seperti Parti Perpaduan Nasional dan media massa negara.
Dalam budaya popular

 Menara Marina Bay Sands telah muncul dalam rancangan televisyen, termasuk beberapa musim dari The Amazing Race, seperti musim keempat dari edisi Asia, musim pertama dari edisi Australia, musim kedua dari edisi Israel, dan musim ke-25 edisi Amerika asli, dengan semua musim melibatkan tugasan berjalan di atas tali rentang antara dua menara resort ini. SkyPark berfungsi sebagai garis penamat bagi musim pertama acara televisyen British Race Across the World.
 Versi runtuhan separa struktur tersebut ditampilkan dalam permainan video tahun 2015 Call of Duty: Black Ops 3, yang berlangsung 10 tahun setelah bencana biokimia membuat sebagian besar separuh timur Singapura tidak selamat dihuni.
 Menara ini muncul dalam filem tahun 2015 Hitman: Agent 47, di mana ia muncul bersama dengan Gardens by the Bay.
 Trailer filem 2016 Independence Day: Resurgence mempunyai adegan yang menggambarkan kehancuran bangunan tersebut setelah tertangkap dalam tarikan graviti sebuah kapal angkasa asing yang melayang. Menara ini juga muncul dalam filem tahun 2018 Crazy Rich Asians, baik dalam B-roll pemandangan Singapura serta latar belakang menuju akhir filem. Versi yang lengkap dan sebagian hancur dari struktur ini muncul dalam filem animasi tahun 2019 Detective Conan: The Fist of Blue Sapphire, dalam adegan pembukaan, sebilangan bahagian filem, dan penutup.
Rujukan